Peer Sibast er især kendt for sine oversættelser af centrale spanske, portugisiske og latinamerikanske forfatterskaber fra det 20. århundrede. Uddannet som lærer fra Skårup Statsseminarium med virke i folkeskole, højskole og seminarium inden han skiftede spor. En tid virkede han ved Tønder Statsseminarium, hvor han med studerende som optrædende og musikere instruerede skuespil og cabaret'er. I årenes løb lavede han radio-montager i DR, var tv-anmelder på Politiken, samt skrev og oversatte noveller og digte for DR og mange danske aviser og tidsskifter. Sammen med hustruen Grete (1947-2010) på klaver har han i et par årtier optrådt i provinsen med sin skønsang og recitation af dansk og fremmed digtning. Bor i dag i Svendborg.